3.  การประกอบธุรกิจของแต่ละสายผลิตภัณฑ์

    1.  ลักษณะผลิตภัณฑ์และบริการ

        1.  ออกแบบและรับเหมาวางระบบโครงข่ายเทคโนโลยีสารสนเทศและการสื่อสาร
            (Lump sum turnkey)

  บริษัทเป็นผู้ให้บริการด้านการออกแบบ
  และรับเหมาวางระบบโครงข่ายเทคโนโลยีสารสนเทศและการสื่อสาร
  อันประกอบด้วยระบบคอมพิวเตอร์ Hardware, System software, Application
  software, ระบบโครงข่ายสารสนเทศ และระบบโครงข่ายการสื่อสาร
  โดยบริษัทศึกษาความต้องการและเสนอบริการการวางระบบฯ ที่เหมาะสมให้แก่ลูกค้าแต่ละราย
  ตลอดจนการให้บริการด้านการให้คำปรึกษา/แนะนำ ออกแบบ วางระบบ ติดตั้ง ทดสอบ
  และฝึกอบรม ซึ่งการให้บริการดังกล่าวสามารถให้บริการได้กับทุกประเภทธุรกิจและทุกขนาด
  ตั้งแต่ธุรกิจขนาดเล็กจนถึงธุรกิจขนาดใหญ่ระดับประเทศ

  การออกแบบและรับเหมาวางระบบฯ
  มีลักษณะเป็นโครงการมีมูลค่าตั้งแต่หลักแสนถึงหลายร้อยล้านบาท
  และมีระยะเวลาการดำเนินโครงการตั้งแต่ 6 เดือนถึง 3 ปี
  และเพื่อให้การดำเนินงานเป็นไปอย่างมีประสิทธิภาพ
  บริษัทได้รับความร่วมมือและการสนับสนุนจากบริษัทคู่ค้า ซึ่ง ณ ปัจจุบัน
  บริษัทเป็นตัวแทนจำหน่ายผลิตภัณฑ์ เช่น

1.  อุปกรณ์โครงข่ายสารสนเทศ ได้แก่ Cisco Systems, 3 COM และ AMP

2.  อุปกรณ์สำหรับระบบคอมพิวเตอร์ ได้แก่เช่น Hewlett Packard/Compaq, SUN, IBM,
    ACER

3.  โปรแกรมระบบงานสำเร็จรูป ได้แก่ Oracle , Microsoft

4.  อุปกรณ์โครงข่ายโทรคมนาคม

  นอกจากนี้ บริษัทคู่ค้าบางรายข้างต้นมีการทำสัญญาในลักษณะพันธมิตรทางธุรกิจ (Strategic
  Partner) เช่น Cisco System, 3 COM เป็นต้น การทำสัญญาดังกล่าว
  บริษัทได้รับสิทธิประโยชน์ทางด้านส่วนลดพิเศษ ความช่วยเหลือทางด้านเทคนิค
  การฝึกอบรมเทคโนโลยีใหม่ และการเข้าถึงข้อมูลต่างๆ ที่เกี่ยวข้องกับธุรกิจ

  ตัวอย่างโครงการในปี 2549 ดังนี้

1.  บมจ.ทีโอที

-   โครงการ Internet Exchange มูลค่าโครงการรวม 85 ล้านบาท

-   โครงการ Resource Voice Server มูลค่าโครงการ 80 ล้านบาท

-   โครงการ GIS มูลค่าโครงการ 190 ล้านบาท

2.  การสื่อสารแห่งประเทศไทย

-   โครงการขยายอุปกรณ์ IIG3 มูลค่าโครงการ 30 ล้านบาท

-   โครงการ Provincial Internet มูลค่าโครงการ 34 ล้านบาท

-   โครงการ Data Center มูลค่าโครงการ 30 ล้านบาท

3.  อื่นๆ เช่น

-   โครงการ กรมที่ดิน มูลค่าโครงการ 21 ล้านบาท

-   โครงการ กระทรวงพาณิชย์ โครงการ LAN มูลค่าโครงการ 15 ล้านบาท

-   โครงการ การท่าเรือแห่งประเทศไทย มูลค่าโครงการ 13 ล้านบาท

-   โครงการมหาวิทยาลัย ธรรมศาสตร์ มูลค่าโครงการ 32 ล้านบาท

    1.  บริการด้านบำรุงรักษาและพัฒนาระบบโปรแกรมสำเร็จรูป

1.  ด้านบำรุงรักษา (Maintenance Service)

  เป็นการให้บริการด้านบำรุงรักษาระบบคอมพิวเตอร์ Hardware, System software,
  Application software, ระบบโครงข่ายสารสนเทศ
  และระบบโครงข่ายการสื่อสารสำหรับลูกค้าทั่วไป
  โดยส่วนหนึ่งเป็นลูกค้าที่ต่อเนื่องภายหลังจากหมดระยะเวลารับประกันคุณภาพ (Warrantee
  term) และอีกส่วนหนึ่งเป็นลูกค้าใหม่ โดยปกติสัญญาบำรุงรักษาจะมีอายุประมาณ 1- 3 ปี

2.  ด้านพัฒนาโปรแกรมระบบงาน (Application Service)

  เป็นการให้บริการด้านการวาง/ติดตั้งระบบงาน การพัฒนาโปรแกรมระบบงาน
  การปรับปรุงโปรแกรมระบบงานสำเร็จรูป
  และการติดตั้งโปรแกรมระบบงานสำเร็จรูปให้ตรงกับความต้องการของลูกค้า
  ซึ่งเหมาสำหรับองค์กร บริษัท หรือหน่วยงานต่างๆ
  โดยระบบงานดังกล่าวจะพัฒนาให้ตรงกับความต้องการของลูกค้าแต่ละราย
  ตัวอย่างโครงการที่ผ่านมา เช่น ระบบใบแจ้งหนี้ (Billing System)
  และระบบจัดเก็บข้อมูลการใช้โทรศัพท์ (CAMA)

1.  การให้เช่าระบบสารสนเทศ (Outsourcing Service)

สืบเนื่องจากปี 2547 ที่ผ่านมาบริษัทมีโครงการให้เช่าอุปกรณ์สื่อสารข้อมูล ให้กับ บมจ. ทีโอที เพื่อ
บมจ.ทีโอที นำไปใช้ในการบริการลูกค้าทั่วประเทศ โดยมีสัญญาเช่าระยะ ยาว 3 ปี จำนวน 4
สัญญา ซึ่งบริษัทได้ทำการติดตั้งอุปกรณ์ให้กับ บมจ.ทีโอที เสร็จเรียบร้อย แล้ว
และได้ทยอยเปิดใช้งาน โดยบริษัทเริ่มมีรายได้จากการเช่าตั้งแต่เดือน สิงหาคม 2548 และ ในปี
2548 ทำให้ ปี 2549 บริษัทมีรายได้จากการให้เช่าอุปกรณ์ตามสัญญา รวมทั้งสิ้น ประมาณ 235
ล้านบาท

1.  การตลาดและภาวะการแข่งขัน

    1.  ลักษณะลูกค้าและกลุ่มลูกค้าเป้าหมาย

  ในปี 2549 บริษัทสามารถแบ่งกลุ่มลูกค้าออกเป็น 3 กลุ่ม ดังนี้

+-----------------+--------------------------------------+-------------+
| กลุ่มธุรกิจ         | ตัวอย่างรายชื่อลูกค้า                      | อัตราส่วนรายไ |
|                 |                                      | ด้ต่อรายได้รวม |
+-----------------+--------------------------------------+-------------+
| กลุ่ม TELECOM I   | บมจ. กสท โทรคมนาคม บ.BFKT บ. DTAC    | 35 %        |
+-----------------+--------------------------------------+-------------+
| กลุ่ม TELECOM II  | บมจ. ทศท คอร์ปอเรชั่น , NEC , Distance  | 35 %        |
|                 | Telecom ,                            |             |
+-----------------+--------------------------------------+-------------+
| กลุ่ม Enterprise  | บมจ. เสริมสุข ,บมจ. โฮมโพรดักส์ เซ็นเตอร์  | 30 %        |
|                 |                                      |             |
|                 | บจก. โตโยต้า (ประเทศไทย), TT Network  |             |
|                 | Integration บมจ.ธนาคารกรุงไทย         |             |
|                 | จุฬาลงกรณ์มหาวิทยาลัย ,                  |             |
|                 | มหาวิทยาลัยธรรมศาสตร์                   |             |
|                 | โรงเรียนในสังกัดกระทรวงศึกษาธิการ กรมที่ดิน  |             |
|                 | , กระทรวงเกษตรและสหกรณ์ ,กระทรวงพาณิชย์ |             |
|                 | , กระทรวงศึกษาธิการ, กรมการปกครอง      |             |
|                 | กระทรวงมหาดไทย ,การประปานครหลวง ,    |             |
|                 | การไฟฟ้าฝ่ายผลิตแห่งประเทศไทย ,          |             |
|                 | การไฟฟ้าส่วนภูมิภาค                      |             |
|                 | ,การท่าเรือแห่งประเทศไทย                |             |
+-----------------+--------------------------------------+-------------+

2.  การจำหน่ายและช่องทางการจำหน่าย

  โดยปกติ บริษัทเข้าร่วมดำเนินโครงการต่างๆ ทั้งด้านการออกแบบและรับเหมาวางระบบฯ
  ด้านบำรุงรักษา ด้านการพัฒนาโปรแกรมระบบงาน และการให้เช่าระบบฯ
  โดยการเข้าร่วมประมูลโครงการทั้งของภาครัฐบาลและภาคเอกชนในสัดส่วนประมาณ 80 : 20
  และมีระยะเวลาพิจารณาคัดเลือกผู้ดำเนินโครงการประมาณ 3-6 เดือน

  ในปี 2549 ลักษณะของการเข้าร่วมประมูลโครงการแบ่งออกเป็น 2 ลักษณะ ดังนี้

1.  จำหน่ายโดยตรง (Direct sales): เป็นการเข้าร่วมประมูลโครงการโดยตรงกับลูกค้า
    ซึ่งคิดเป็นสัดส่วนร้อยละ 90

2.  จำหน่ายโดยผ่านบริษัทพันธมิตรทางธุรกิจ :
    การจำหน่ายสินค้าและบริการโดยผ่านบริษัทพันธมิตรทางธุรกิจในลักษณะแบบ Subcontract
    โดยบริษัทพันธมิตรเป็นผู้ชนะการประมูลโครงการและมีการทำสัญญาดำเนินงานให้กับบริษัทอีกต่อหนึ่ง
    การจำหน่ายในลักษณะผ่านพันธมิตรคิดเป็นร้อยละ 10

    1.  สภาพการแข่งขันภายในอุตสาหกรรม

  ภาพรวมของอุตสาหกรรมและแนวโน้ม

  จากนโยบายของรัฐบาลปัจจุบันที่มุ่งเน้นการพัฒนาประเทศไปสู่ระบบเศรษฐกิจและสังคมแห่งภูมิปัญญาและการเรียนรู้
  และให้ความสำคัญต่อการนำเทคโนโลยีสารสนเทศและการสื่อสาร มาใช้ในองค์กรของภาครัฐ
  และ ภาคเอกชน เพื่อให้เกิด

-   การเพิ่มผลผลิตในการดำเนินงาน

-   การเพิ่มศักยภาพจากระบบการสื่อสารแบบดั้งเดิมที่เน้นการสื่อสารทางเสียงและทางสายเป็นหลัก
    ไปสู่การสื่อแบบ Multi Media ในรูปแบบทั้ง Wire & Wireless

-   การส่งเสริม และ สร้างความเท่าเทียมกันในการเข้าถึง / รับรู้ข่าวสารข้อมูล ผ่านระบบ
    Internet ของคนทุกระดับในประเทศ

-   การพัฒนา / นำความรู้ทางเทคโนโลยีสาร สร้างเป็นสินค้าอุตสาหกรรม
    เพื่อการใช้ในประเทศ และสามารถส่งขายออกไปยังต่างประเทศ

  ผลจากนโยบายดังกล่าว ทำให้เกิดการปรับปรุงอย่างมากมาย
  ทั้งในองค์กรภาครัฐและองค์กรภาคเอกชน โดยที่มีองค์กรภาครัฐเป็นกลุ่มนำ
  ดังจะเห็นได้จากโครงการขนาดใหญ่ๆที่ ภาครัฐได้กำหนดแผนไว้ เช่น
  โครงการอินเตอร์เน็ตตำบล โครงการ E-Government โครงการ E-commerce
  โครงการหนึ่งตำบลหนึ่งผลิตภัณฑ์ ระบบการบริหารข้อมูลสำหรับโครงการประกันสุขภาพ
  อินเตอร์เน็ตการศึกษา รวมถึงการส่งเสริม/ปฏิรูประบบสารสนเทศของภาครัฐบาล
  ทำให้มีการตั้งงบประมาณที่เกี่ยวข้องกับเทคโนโลยีสารสนเทศ เป็นจำนวนมาก และ สูงขึ้นทุกปี
  เพราะ การที่จะทำให้โครงการบรรลุเป้าหมายที่ตั้งไว้
  จะต้องมีการจัดซื้อจัดหาระบบคอมพิวเตอร์ใหม่จำนวนมาก ระบบโครงข่ายสื่อสารข้อมูลสร้าง /
  จะต้องปรับปรุงใหม่ให้สามารถรองรับการความต้องในการใช้ Internet ที่มีสูงขึ้นอย่างมาก
  และต้องรองรับการใช้งานแบบความเร็วสูงได้ ดังจะเห็นได้จากข้อมูลค่าใช้จ่ายใน ด้านไอซีที
  ที่จัดทำโดย โดยสถาบันธุรกิจคอมพิวเตอร์ไทย (ATCI) สมาคมอุตสาหกรรมซอฟต์แวร์ไทย
  (ATSI) และสมาคมเครือข่ายสารสนเทศ (INA)
  ประเมินมูลค่าตลาดรวมของธุรกิจไอซีทีในประเทศไทย ไว้ดังปรากฏในตารางมูลค่าตลาดรวม

  มูลค่าตลาดรวมของธุรกิจเทคโนโลยีสารสนเทศและการสื่อสาร ปี 2548-2551

  []

  จากการคาดหมายของ ATCI ของตลาด ICT ยังมีการเติบโตอย่างต่อเนื่อง
  ซึ่งสอดคล้องกับแผนโครงการต่างๆ ตามแนวนโยบายของรัฐบาลที่ได้ประกาศออกมา

  หากพิจารณาสัดส่วนของตลาดตามกลุ่มผู้ใช้ จากรายที่มีออกมาใน 3 กลุ่ม คือ กลุ่ม Government
  กลุ่ม SOHO และ กลุ่ม Enterprise
  จะแบ่งได้ตามที่แสดงในกราฟสัดส่วนมูลค่าตลาดรวมจำแนกตามกลุ่มผู้ใช้ ดังนี้

  []

  สภาวะการแข่งขัน

  จากผลของการให้ความสำคัญด้านการพัฒนาเทคโนโลยีสารสนเทศและการสื่อสารของทั้งภาครัฐบาลและภาคเอกชนให้ได้มาตรฐานและทัดเทียมระดับนานาชาติ
  ทำให้ตัวเลขของงบประมาณการลงทุนเพื่อพัฒนาระบบฯ
  มีมูลค่าสูงและในอัตราเพิ่มขึ้นอย่างต่อเนื่องตลอดระยะเวลาที่ผ่านมา
  เหตุดังกล่าวทำให้ผู้ประกอบการหลายรายให้ความสนใจในธุรกิจนี้
  จึงทำให้มีการแข่งขันค่อนข้างสูงแต่ส่วนใหญ่ก็ยังเป็นกลุ่มที่ทำธุรกิจในด้านนี้อยู่แล้ว

  รายชื่อคู่แข่งขันที่สำคัญของบริษัทจำแนกตามประเภทของระบบ เป็นดังนี้

  ------------------------- ---------------------------------------------
  ประเภทของระบบ             รายชื่อคู่แข่งขันที่สำคัญ

  ระบบคอมพิวเตอร์             SVOA , MFEC ,CDG

  ระบบโครงข่ายสารสนเทศ       Datacraft, IBM, NetOne, MFEC, TCS (บริษัทในกลุ่ม
                            CDG), IBM (Thailand), NCR, Loxbit และ DataPro

  ระบบโครงข่ายการสื่อสาร       UCOM บมจ. จัสมิน อินเตอร์เนชั่นแนล และ บมจ.
                            สามารถคอร์ปอเรชั่น

  Software Application      IRCP , MFEC
  ------------------------- ---------------------------------------------

  ลักษณะของการเข้าร่วมดำเนินโครงการต้องผ่านขั้นตอนการประมูลโครงการ
  ไม่ว่าโครงการจะเป็นของทั้งภาครัฐบาลและภาคเอกชน
  ซึ่งส่วนใหญ่จะพิจารณาคัดเลือกจากรายละเอียดของโครงการ ราคา เงินทุน
  ความพร้อมของทีมงาน ผลงานในอดีต จากการประเมินส่วนแบ่งการตลาดในเบื้องต้น
  บริษัทมีส่วนแบ่งการตลาดประมาณร้อยละ 2-3 ของมูลค่าตลาดรวม ในช่วงปี 2548
  ซึ่งแสดงให้เห็นว่าบริษัทยังสามารถเพิ่ม/ขยายยอดขายได้อีกหลายเท่า อย่างไรก็ตาม
  เพื่อเพิ่มความสามารถในการแข่งขัน บริษัทได้วางกลยุทธ์ทางการตลาดไว้ดังนี้

1.  สร้างความเชื่อมั่นและเชื่อถือในคุณภาพของผลงานอย่างสม่ำเสมอ
    ตั้งแต่การให้คำแนะนำการวางระบบ
    การคัดเลือกสินค้าที่มีคุณภาพและเหมาะสมกับความต้องการของลูกค้า

2.  ประสิทธิภาพของบริการหลังการขาย
    บริษัทได้ตั้งศูนย์รับบริการที่ให้คำปรึกษาและแนะนำแก่ลูกค้าที่มีปัญหาตลอด 24 ชั่วโมง
    รวมทั้งลูกค้าสามารถใช้บริการจาก Website ของบริษัท เพื่อแจ้งข้อบกพร่องของข้อมูล
    และ/หรือตรวจสอบความคืบหน้าในการแก้ไขระบบงาน
    นอกจากนี้เพื่อเพิ่มความรวดเร็วของการให้บริการ
    บริษัทวางแผนจัดตั้งศูนย์บริการตามภูมิภาคต่างๆ ซึ่งปัจจุบันได้เปิดดำเนินการเรียบร้อยแล้ว 7
    แห่ง ใน 7 จังหวัด

3.  รักษาฐานลูกค้ากลุ่มเดิม โดยเฉพาะกลุ่มการสื่อสารโทรคมนาคม และภาครัฐบาล/รัฐวิสาหกิจ
    ซึ่งถือเป็นกลุ่มลูกค้ารายใหญ่ของบริษัทและมีส่วนแบ่งของรายได้ประมาณร้อยละ 84
    ของรายได้จากการดำเนินงาน โดยสร้างความสัมพันธ์ที่ดีกับกลุ่มลูกค้าดังกล่าว
    พร้อมทั้งขยายขอบเขตของการให้บริการให้เพิ่มขึ้นโดยเฉพาะด้านบำรุงรักษาระบบ
    หรือบริการอื่นๆ ที่เพิ่มมูลค่าให้แก่กิจการ นอกจากนี้
    บริษัทมีนโยบายในการขยายกลุ่มลูกค้าไปยังภาคธุรกิจที่มีอัตราการเติบโตด้านการพัฒนาระบบสารสนเทศและการสื่อสาร
    เช่นภาคการเงิน และภาคการผลิตเป็นต้น

4.  เนื่องจากลักษณะของการดำเนินธุรกิจต้องอาศัยความรู้ความสามารถของบุคลากรเป็นสำคัญ
    บริษัทจึงมีนโยบายส่งเสริมให้บุคลากรภายในองค์กรพัฒนาความรู้ความสามารถและความเชี่ยวชาญอย่างสม่ำเสมอ

5.  สร้างความคล่องตัวในการบริหารงาน
    ทำให้สามารถแก้ไขปัญหาหรือตัดสินใจได้รวดเร็วเมื่อสถานการณ์เปลี่ยนแปลง

6.  การสร้างความสัมพันธ์ที่ดีระหว่างบริษัทกับผู้ที่เกี่ยวข้อง เช่น ลูกค้า บริษัทคู่ค้า เป็นต้น

    1.  การจัดหาผลิตภัณฑ์หรือบริการ

        1.  ข้อมูลเกี่ยวกับผลิตภัณฑ์

  ผลิตภัณฑ์ที่ใช้ในการวางระบบสารสนเทศและการสื่อสาร ประกอบด้วย

1.  อุปกรณ์คอมพิวเตอร์ เช่น จอแสดงภาพ (Monitor) คอมพิวเตอร์ (CPU) เครื่องพิมพ์
    (Printer) และอุปกรณ์ต่อพ่วง

2.  อุปกรณ์สำหรับระบบโครงข่าย เช่น High Speed Switch, Internet Switch, Router

3.  โปรแกรมระบบงานสำเร็จรูป (Software Application) เช่น โปรแกรมสำรวจพื้นที่
    (Mapping) โปรแกรมใบแจ้งหนี้ (Billing)

    1.  การจัดหาผลิตภัณฑ์

  เนื่องจากกว่าร้อยละ 80 ของต้นทุนการขายและบริการเป็นค่าสินค้า
  ดังนั้นการบริหารต้นทุนสินค้าที่เหมาะสม
  จะทำให้บริษัทมีความได้เปรียบในการเสนอราคาประมูลโครงการ ปัจจุบัน
  บริษัทมีลักษณะการจัดซื้อสินค้าโดยวิธี

1.  ติดต่อโดยตรงกับบริษัทผู้ผลิต
    ซึ่งส่วนใหญ่จะเป็นบริษัทพันธมิตรทางธุรกิจและมีการทำสัญญาทางการค้า
    โดยปกติอายุสัญญาประมาณ 1 ปี อาทิ Cisco Systems , Oracle เป็นต้น และในปี 2549
    บริษัทสั่งซื้อสินค้าผ่านบริษัทผู้ผลิตโดยตรงประมาณร้อยละ 35 ของมูลค่าการสั่งซื้อสินค้า

2.  ติดต่อบริษัทผู้ผลิตโดยผ่านตัวแทนจำหน่ายในประเทศไทย คิดเป็นสัดส่วนร้อยละ 55
    ของมูลค่าการสั่งซื้อสินค้า

3.  สั่งซื้อสินค้าจากตัวแทนจำหน่ายทั่วไป คิดเป็นสัดส่วนร้อยละ 10 ของมูลค่าการสั่งซื้อสินค้า

  นอกจากนี้ บริษัทไม่มีนโยบายในการสั่งซื้อสินค้าล่วงหน้า เนื่องจากโครงการต่างๆ
  ที่บริษัทดำเนินการจะมีกำหนดลักษณะและ/หรือคุณสมบัติของสินค้าแตกต่างกันไป ดังนั้น
  บริษัทจะสั่งซื้อสินค้าต่อเมื่อเริ่มดำเนินโครงการ
  ปัจจุบันบริษัทติดต่อผู้ผลิตและตัวแทนจำหน่ายประมาณ 70 ราย

1.  ปัญหาเกี่ยวกับการดำเนินโครงการ

  เนื่องจาก
  ในบางครั้งบริษัทประสบปัญหาเกี่ยวกับไม่สามารถส่งมอบโครงการได้ตามระยะเวลาที่กำหนด
  ทั้งนี้มีสาเหตุมาจาก

1.  การส่งสินค้าล่าช้า โดยมีสาเหตุมาจากโรงงานหยุดการผลิตในช่วงเทศกาล
    หรือเหตุจากภัยธรรมชาติ ซึ่งกระทบต่อแผนการติดตั้งระบบและการส่งมอบสินค้า อย่างไรก็ตาม
    บริษัทจะติดตามและประสานงานกับบริษัทผู้ผลิตเพื่อวางแผนการดำเนินงานล่วงหน้า
    ซึ่งจะช่วยลดความเสี่ยงจากการขนส่งสินค้าล่าช้า

2.  สินค้าที่ผลิตล้าสมัย เนื่องจากการเข้าร่วมประมูลแต่ละครั้ง
    บริษัทต้องนำเสนอรายละเอียดของสินค้าที่ใช้ในการดำเนินโครงการเพื่อพิจารณา
    หากการพิจารณาของลูกค้าล่าช้ามากหรือเลื่อนระยะเวลาการดำเนินโครงการออกไป
    บริษัทผู้ผลิตอาจยกเลิกหรือหยุดการผลิตสินค้าบางรายการ
    และทำให้บริษัทต้องเจรจากับลูกค้าเพื่อขอเปลี่ยนเป็นสินค้าอื่นที่มีคุณสมบัติเท่าเทียมกัน
    ซึ่งบางครั้งอาจกระทบต่อราคาต้นทุนการบริการ

  อย่างไรก็ตาม ตลอดระยะเวลาการดำเนินกิจการ
  บริษัทประสบปัญหาในการส่งมอบโครงการน้อยมาก และคิดเป็นมูลค่าความเสียหายน้อยกว่าร้อยละ
  1

2.  ผลกระทบต่อสิ่งแวดล้อม

- ไม่มี -

3.  งานที่ยังไม่ส่งมอบ

  ณ วันที่ 31 ธันวาคม 2549 บริษัทมีสัญญาขายสินค้า และ
  บริการกับลูกค้าซึ่งยังไม่ได้ส่งมอบหรือให้บริการจำนวนเงินประมาณ 654 ล้านบาท และ
  บริษัทยังมีสัญญาหลายสัญญาเพื่อให้เช่าอุปกรณ์อิเลคโทรนิคกับหน่วยงานราชการแห่งหนึ่งและโรงเรียนหลายแห่งโดยมีมูลค่าที่ต้องให้บริการตามสัญญาในอนาคตรวมทั้งสิ้น
  709.4 ล้านบาท